Aatu Laitinen

Aatu Laitinen (1853–1923) var en finsk prest preget av læstadianismen og salmedikter. Han ble ordinert til prest i Kuopio i 1877, ble læstadianer i 1881 og hadde stor betydning for og var en lederskikkelse i den læstadianske vekkelsen i Finland. På 1880-tallet ble han en sentral predikant i Finnmark og han holdt vekkelsesmøter i blant annet Kautokeino, Alta og Vadsø. I Finnmark møtte han motstand fra blant annet prosten Conrad Henrik Krohn i Alta og sognprest Nordrum i Kautokeino. Biskopen klaget til finske/russiske myndigheter noe som medvirket til at Laitinen mistet embetet sitt en tid. Laitinen var prest i Enontekis og senere i Rovaniemi. Han virket som prest fram til sin død i 1923.

Laitinen gav ut et kristent magasin som kom ut en gang i måneden i årene 1883–1887. Han skrev også salmer, og er blant annet representert med en salme i Norsk salmebok 2013.

Laitinen ble født i Suonenjok sentralt i Finland 13. september 1853.

 Referanser 

Kategori:Finske salmediktere
Kategori:Finske lutherske prester
Kategori:Personer fra Suonenjoki